
           R O M Â N I A

   DIRECȚIA JURIDICĂ 

    Nr.7868/4.04/2024
RAPORT DE SPECIALITATE

la proiectul de hotărâre privind aprobarea Programului de finanțare ”Protecția monumentelor istorice, de pe raza administrativ – teritorială a județului Maramureș”
Autoritățile administrației publice locale cooperează cu proprietarii monumentelor istorice, persoane fizice sau juridice, cu deținătorii și administratorii acestora, precum și cu instituțiile publice și organizațiile neguvernamentale din domeniul protejării monumentelor istorice și îi sprijină în condițiile legii. Conform  prevederilor art.2 alin. 4 din Legea nr. 422/2001 privind Protejarea monumentelor istorice, republicată cu modificările şi completările  ulterioare, pentru protejarea monumentelor istorice se stabilesc prin lege măsuri   stimulative cu caracter economic sau de altă natură.

În cadrul programului de protecție a monumentelor istorice se vor finanța/cofinanța lucrări de construire-restaurare, consolidare și intervenție, pentru monumente și situri clasate în categoria B, costuri ale lucrărilor de intervenție asupra monumentelor istorice de categoria A, executate cu acordul Direcției  Județene pentru Cultură Maramureș, care se încadrează în prevederile art. 11 din Legea nr. 50/1991 privind autorizarea executării lucrărilor de construcții, cu modificările și completările ulterioare și servicii de proiectare, expertizare pentru monumente și situri clasate, cuprinse în Lista actualizată a monumentelor istorice aprobată de Ministerul Culturii și care sunt folosite în scopul unor activități socio-culturale, de învățământ, sănătate, de cult, de binefacere ori altor activități asemănătoare sau de locuință, precum și întocmirea documentațiilor tehnice necesare execuției lucrărilor de construire, restaurare, conservare sau intervenție.

Dispozițiile legale, aplicabile in situația data, sunt urmatoarele:
· Legea nr. 422/2001 privind protejarea monumentelor istorice, republicată, cu modificările și completările ulterioare;

· H.G. nr. 1430/2003 pentru aprobarea Normelor metodologice privind situațiile în care Ministerul Culturii și Cultelor, respectiv autoritățile administrației publice locale, contribuie la acoperirea costurilor lucrărilor de protejare și de intervenție asupra monumentelor istorice, proporția contribuției, procedurile, precum și condițiile pe care trebuie să le îndeplinească proprietarul, altul decât statul;

· Legea nr. 273/2006 privind finanțele publice locale, cu modificările și completările ulterioare;

· Legea nr. 50/1991 privind autorizarea executării lucrărilor de construcții, cu modificările și completările ulterioare;
Dispozițiile legale invocate anterior, alături de cele prevăzute la art. 173 alin. (3) lit.(d) și alin. (5) lit. (j) din O.U.G. nr. 57/2019 privind Codul administrativ, cu modificările și completările ulterioare, confera cadrul legal necesar aprobării proiectului de hotărâre privind aprobarea Programului de finanțare ”Protecția monumentelor istorice, de pe raza administrativ – teritorială a județului Maramureș.” 

